
                                                          Prof.Dr. Süli-Zakar István KET tagja

A tárgyaláson számos téma vetődött fel, mint: a közös folyamatban lévő és a jövőben beinduló határon átnyúló projektek, az EU jövőbeni támogatási politikája, területi jogosultság, lefedettség módosulása, a Kárpátok Eurorégió 2013 évi akcióterve, 20 éves évforduló előkészítése. 

A tárgyalás végén az alábbiakban állapodtunk meg:
· A Kárpátok Eurorégió túl nagy, történelmi misszióját teljesítette, azonban új jogi struktúrák vannak Európában, és az EU 2014-2020 támogatási politikájának tükrében felvetődik a Kárpátok Eurorégió új területi lehatárolásának kérdése, s annak előkészítése (előzetes egyeztetések kétoldalú, háromoldalú tárgyalásokon, nemzetközi szakértői csoport kialakítása, kerekasztal megbeszélések, a térség vezetőivel tárgyalások, külső szakértők, AEBR bevonása) majd előterjesztése a tagországok illetékesei (KE Tanácsa) elé döntésre
· A közeljövőben beinduló ENPI projekt - mely a Kárpátok Eurorégió strukturális átalakítását, megerősítését szolgálja – végén, 2 év alatt el kell érjük az EGTC-vé alakulás alapfeltételeinek biztosítását
· Tisztázni kellene Ukrajna részvételi lehetőségét EGTC-ben, az ukrán szabályozás, kormányzati, jogi feltételeit  
· Egyeztetés az érintett megyék vezetőivel (lehetőleg Seszták Oszkár elnök úr személyes részvételével), workshopok, munkatalálkozók szervezése, a jogi feltételek tisztázása (az ENPI projekt keretében)
· 20 éves a Kárpátok Eurorégió – áttekintjük a megyéinket érintő jövőbeni rendezvények, tevékenységek listáját (ENPI és más támogatású), és azok finanszírozásával szervezünk egy Kárpátok Eurorégió hetet az érintett országok, megyék területén, több témát, területet érintően, ezentúl kidolgozunk egy projektet kiadványra (Prof.Dr. Süli-Zakar István), és ünnepi rendezvényre (már beadtunk a KüM-hoz erre pályázatot – ha nyerünk ennek keretében részben megvalósítható + új civil alap forrás bevonása)

